O‘zbekistonda juma namozlariga ruxsat berildi

O‘zbekistondagi masjidlarda juma namozlarini o‘qishga ruxsat berildi, deya xabar qilmoqda SSV matbuot xizmati.
Respublika maxsus komissiyasining 2021-yil 8-avgustdagi qarori bilan umumiy ovqatlanish obyektlari bilan bog‘liq karantin cheklovlari yumshatildi.
Yuqoridagilar asosida Respublika maxsus komissiyasining navbatdagi yig‘ilishida aholini ommaviy emlash ishlarini jadallashtirish, shuningdek, aholiga diniy ibodatlarni amalga oshirish uchun qulay shart-sharoit yaratish bo‘yicha O‘zbekiston musulmonlari idorasi hamda Din ishlari bo‘yicha qo‘mita tomonidan kiritilgan takliflar har tomonlama muhokama qilindi.
Muhokama natijalari bo‘yicha O‘zbekiston musulmonlari idorasi hamda Din ishlari bo‘yicha qo‘mitaning 2021-yil 13-avgustdan e’tiboran:
Respublikada faoliyat yuritayotgan boshqa diniy konfessiyalarga mansub diniy tashkilotlarga ham mazkur tartibni tatbiq etish tavsiya qilindi.
Shu bilan birga diniy ibodatlarni ado etish jarayonida tashrif buyuruvchilar tomonidan tibbiy niqobda bo‘lish hamda ijtimoiy masofani saqlash bo‘yicha karantin cheklovlariga qat’iy rioya etilishi lozimligi ko‘rsatib o‘tildi.
Eslatib o‘tamiz, O‘zbekistonda 20-iyuldan boshlab juma namozlarini masjidlarda o‘qish bekor qilingandi.